open-index/open-wikipedia-markdown huggingface dataset:
วัดคุ้งตำหนัก

**วัดคุ้งตำหนัก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตะบูน อำเภอบ้านแหลม จังหวัดเพชรบุรี

ในพระราชพงศาวดารกล่าวถึงการเสด็จมาตกปลาทะเลของสมเด็จพระสรรเพชญ์ที่ 8 (พระเจ้าเสือ) ในสมัยอยุธยาตอนปลายและประทับแรมอยู่ ณ วัดคุ้งตำหนัก ยังปรากฏหลักฐานในนิราศเมืองเพชรของสุนทรภู่ที่กล่าวไว้ว่า 

อย่างไรก็ตามในปัจจุบันไม่ปรากฏร่องรอยของพระตำหนักดังกล่าว สำนักงานพระพุทธศาสนาแห่งชาติระบุว่าวัดคุ้งตำหนักตั้งวัดเมื่อ พ.ศ. 2441 ได้รับพระราชทานวิสุงคามสีมาเมื่อ พ.ศ. 2466 

วัดมีอุโบสถเก่าแก่ สันนิษฐานว่าคงสร้างขึ้นในสมัยอยุธยาตอนปลาย สร้างขึ้นด้วยไม้สักทั้งหลัง ภายในประดิษฐานพระประธาน สร้างมาจากไม้ทองหลาง วัดคุ้งตำหนักตั้งอยู่ในชุมชนชาวมอญที่อพยพจากหงสาวดีในสมัยกรุงรัตนโกสินทร์ตอนต้น ตรงกับแผ่นดินของสมเด็จพระพุทธเลิศหล้านภาลัย มีเจดีย์รูปแบบเจดีย์ชเวดากอง

## รายนามเจ้าอาวาส

* รูปที่ 1 พระอธิการเบอร์ อคฺคทีปฺโป พ.ศ. 2452-2483 
* รูปที่ 2 พระกรุด พ.ศ. 2483-2488
* รูปที่ 3 พระสม พ.ศ. 2488-2499
* รูปที่ 4 พระแหละ พ.ศ. 2499-2504
* รูปที่ 5 พระชำนาญ พ.ศ. 2504-2509
* รูปที่ 6 พระเติม พ.ศ. 2509-2510
* รูปที่ 7 พระอธิการสืบ พ.ศ. 2510-2519
* รูปที่ 8 พระพิชาเยนท์ พ.ศ. 2519-2520 
* รูปที่ 9 พระครูนิเทศวัชรธรรม์ (สุพจน์ สีโล)พ.ศ. 2520-2562 
* รูปที่ 10 พระอธิการชาติ อุตฺตโม พ.ศ.2563-ปัจจุบัน

## อ้างอิง

คุ้งตำหนัก
หมวดหมู่:วัดมอญ
เท็นริงส์ (องค์กร)

**เท็นริงส์** () เป็นองค์กรสมมุติในจักรวาลภาพยนตร์มาร์เวล (MCU) เป็นองค์กรอาชญากรรมลับ ก่อตั้งขึ้นเมื่อหนึ่งพันปีที่แล้วโดยขุนศึกผู้เป็นอมตะชื่อ ซู เหวินหวู่ และตั้งชื่อตามความลึกลับของแหวนสิบวงของเขา การสร้างดั้งเดิมสำหรับ MCU ชื่อของกลุ่มเป็นการแสดงความเคารพต่อวงแหวนคอสมิกสิบวงของแมนดารินในมาร์เวลคอมิกส์

ปรากฏในภาพยนตร์เรื่อง *[[ไอรอนแมน มหาประลัย คน เกราะ เหล็ก]]* (2008), *[[ไอรอนแมน 2]]* (2010), *[[ไอรอนแมน 3]] * (2013), *[[มนุษย์มดมหากาฬ]]* (2015) และ *[[ชาง-ชี กับตำนานลับเท็นริงส์]]* (2021) ; รวมทั้งวัน-ช็อตเรื่อง *[[All Hail the King|ออลเฮลเดอะคิง]]* (2014) และมินิซีรีส์เรื่อง *[[มิสมาร์เวล (ละครชุด)|มิสมาร์เวล]]* (2022) ต่อมาเท็นริงส์ถูกรวมเข้ากับจักรวาลหลักของจักรวาลมาร์เวล

## อ้างอิง

## แหล่งข้อมูลอื่น
* 
* 
* [Ten Rings](https://marvelcinematicuniverse.fandom.com/wiki/Ten_Rings_(Organization)) at the Marvel Cinematic Universe Wiki
* Ten Rings at Comic Vine


หมวดหมู่:มาร์เวลสตูดิโอส์
หมวดหมู่:จักรวาลสมมติ
หมวดหมู่:มาร์เวลคอมิกส์
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:การ์ตูนอเมริกัน
หมวดหมู่:ขบวนการก่อการร้ายสมมุติ
หมวดหมู่:แก๊งสมมุติ
หมวดหมู่:ลัทธิบูชาสมมุติ
หมวดหมู่:สมาคมลับสมมุติ
หมวดหมู่:องค์กรสมมุติ
วัดโพธิ์แตงใต้

**วัดโพธิ์แตงใต้** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโพแตง อำเภอบางไทร จังหวัดพระนครศรีอยุธยา

วัดโพธิ์แตงใต้เป็นวัดที่ตั้งอยู่ในบ้านโพธิ์แตง ชุมชนมอญริมแม่น้ำเจ้าพระยา วัดแรกที่สร้างในชุมชนมีชื่อเป็นภาษามอญว่า **เพ่ย์เกาะปี่** หมายถึง "วัดเกาะมะตูม" ทว่าเกิดความขัดแย้งเรื่องวัตรปฏิบัติต่างกันจึงได้แยกพื้นที่ทำสังฆกรรม อาณาเขตติดต่อกัน แต่มีลำรางสาธารณะขนาดเล็กคั่นกลาง ชาวบ้านจึงเรียกวัดเดิมว่า **เพ่ย์เกาะปี่ฮะโม** (วัดโพธิ์แตงใต้) ส่วนวัดที่เกิดขึ้นใหม่เรียกชื่อว่า "เพ่ย์เกาะปี่อะตาว" (วัดโพธิ์แตงเหนือ)

จากรูปแบบสถาปัตยกรรมสันนิษฐานว่าสร้างขึ้นในสมัยอยุธยาตอนปลาย เช่น อุโบสถและเจดีย์ที่เป็นถาวรวัตถุคู่วัดมาแต่เดิม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2394 ในยุคแรกวัดโพธิ์แตงใต้อยู่ภายใต้สังกัดการปกครองของคณะสงฆ์ธรรมยุตรามัญ ต่อมาเมื่อ พ.ศ. 2489 พระสด ธมฺมวโร (พระครูอเนกสารคุณ) ได้เข้าไปศึกษาเปรียญธรรมที่วัดบวรนิเวศราชวรวิหาร กรุงเทพมหานคร ภายหลังจึงได้ขอเปลี่ยนไปขึ้นกับคณะสงฆ์ธรรมยุตเช่นเดียวกับวัดบวรนิเวศราชวรวิหาร ทั้งนี้หลวงพ่อสด ท่านมีความสนิทสนมกับ สมเด็จพระญาณสังวร สมเด็จพระสังฆราช สกลมหาสังฆปริณายก ท่านยังทรงเป็นประธานยกช่อฟ้าศาลาการเปรียญ โดยทรงอนุญาตให้ใช้พระนามย่อ (ญสส) ของท่านที่ช่อฟ้าศาลาการเปรียญด้วย

## อ้างอิง

โพธิ์แตงใต้
โพธิ์แตงใต้
โพธิ์แตงใต้
วัดโพธิ์แตงเหนือ

**วัดโพธิ์แตงเหนือ** เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลโพแตง อำเภอบางไทร จังหวัดพระนครศรีอยุธยา ปัจจุบันมีพระครูนิเทศธรรมรส เป็นเจ้าอาวาส

วัดโพธิ์แตงเหนือเป็นวัดที่ตั้งอยู่ในบ้านโพธิ์แตง ชุมชนมอญริมแม่น้ำเจ้าพระยา วัดแรกที่สร้างในชุมชนมีชื่อเป็นภาษามอญว่า **เพ่ย์เกาะปี่** หมายถึง "วัดเกาะมะตูม" ทว่าเกิดความขัดแย้งเรื่องวัตรปฏิบัติต่างกันจึงได้แยกพื้นที่ทำสังฆกรรม อาณาเขตติดต่อกัน มีลำรางสาธารณะขนาดเล็กคั่นกลางระหว่างวัด ชาวบ้านจึงเรียกวัดเดิมว่า "เพ่ย์เกาะปี่ฮะโม" (วัดโพธิ์แตงใต้) ส่วนวัดที่เกิดขึ้นใหม่เรียกชื่อว่า **เพ่ย์เกาะปี่อะตาว** (วัดโพธิ์แตงเหนือ)

วัดโพธิ์แตงเหนือตั้งวัดเมื่อ พ.ศ. 2414 ได้รับพระราชทานวิสุงคามสีมาเมื่อวันที่ 14 มกราคม พ.ศ. 2429 มีเจดีย์มอญโบราณซึ่งได้รับการบูรณะเมื่อ พ.ศ. 2491 คาดว่าเจดีย์องค์นี้สร้างขึ้นพร้อมกับวัดโพธิ์แตงใต้ แต่เมื่อมีการแยกวัดเจดีย์มอญโบราณซึ่งอยู่ฝั่งลำรางสาธารณะด้านทิศเหนือจึงตกเป็นสมบัติของวัดโพธิ์แตงเหนือ นอกจากนั้นภายในวัดยังมีพิพิธภัณฑ์เรือ เป็นอาคารไม้สูง 3 ชั้น จัดแสดงเรือและเครื่องมือเดินเรือ

## อ้างอิง

โพธิ์แตงเหนือ
โพธิ์แตงเหนือ
ฆัชคาร์

**ฆัชคาร์** (, ) หรือ **ศิลากางเขนอาร์มีเนีย** () หมายถึงศิลาที่แกะสลักไว้เป็นอนุสรณ์ โดยแกะเป็นภาพไม้กางเขน และบ่อยครั้งมีลายโรเซต, ลายไขว้ และลายพรรณพฤกษาประกอบด้วย ฆัชคาร์เป็นลักษณะเด่นของศิลปะอาร์มีเนียคริสต์ในสมัยกลาง นับตั้งแต่ปี 2010 ฆัชคาร์ทั้งในแง่สัญลักษณ์และในแง่งานหัตถกรรมได้รับการขึ้นทะเบียนเป็นมรดกภูมิปัญญาทางวัฒนธรรมของยูเนสโก

ฆัชคาร์ในยุคแรก ๆ ตั้งขึ้นเพื่อช่วยให้วิญญาณของทั้งผู้ที่เสียชีวิตไปแล้วและผู้ที่ยังมีชีวิตอยู่ได้พ้นจากบาป (salvation) รวมถึงยังพบว่าตั้งขึ้นเพื่อระลึกถึงชัยชนะทางทหาร การก่อสร้างโบสถ์ หรือตั้งขึ้นเป็นรูปแบบหนึ่งของการป้องกันภัยพิบัติธรรมชาติ ฆัชคาร์แท้จริงค้นพบเก่าแก่ที่สุดในสมัยศตวรรษที่ 9

หมู่ฆัชคาร์จำนวนมากที่สุดที่ยังเหลือถึงปัจจุบันในอาร์มีเนียอยู่ที่สุสานใหญ่นอราตุสริมชายฝั่งทะเลสาบเซวาน สุสานนี้เป็นสุสานเก่าแก่ที่มีฆัชคาร์ราว 900 ชิ้น จากยุคสมัยและรูปแบบที่แตกต่างกัน ในอดีตนั้น จำนวนของหมู่ฆัชคาร์ที่มากที่สุดอยู่ในสุสานอาร์มีเนียในจุลฟา สาธารณรัฐปกครองตนเองนาคีชีวัน ประเทศอาเซอร์ไบจาน ซึ่งมีรายงานในปี 1648 ว่ามีฆัชคาร์มากถึงราว 10,000 ชิ้น หลังการทำลายจากหลายสาเหตุ โดยเฉพาะจากการทำลายโดยจงใจของทหารอาเซอร์ไบจาน ในรายงานปี 1998 เหลือฆัชคาร์ในจุลฟาเพียง 2,700 ชิ้นเท่านั้น ซึ่งเป็นผลมาจากนโยบายของรัฐบาลอาเซอร์ไบจานในการทำลายสุสานสมัยกลางทั้งหมดให้สิ้นไปอย่างเป็นระบบในปี 1998 ถึง 2005

## อ้างอิง

หมวดหมู่:วัฒนธรรมอาร์มีเนีย
หมวดหมู่:ไม้กางเขน
หมวดหมู่:มรดกภูมิปัญญาทางวัฒนธรรมของมนุษยชาติ
สถานีเซรีว มิฮาราชิ

**สถานีเซรีว มิฮาราชิ** (; Seiryu Miharashi Station) เป็นสถานีรถไฟในสายนิชิกิงาวะ เซรีว ตั้งอยู่ในจังหวัดยามางูจิ ประเทศญี่ปุ่น

สถานีเปิดให้บริการครั้งแรกในวันที่ 19 มีนาคม 2019 เป็นส่วนหนึ่งของสายนิชิกิงาวะ เซรีว ตั้งอยู่ระหว่างสถานีนางูวะ กับ สถานีเนกาซะ

สถานีนี้สามารถเข้าถึงได้จากทางรถไฟเท่านั้น ไม่มีทั้งถนนและทางเดินเท้าไปยังสถานี ค่าก่อสร้างสถานีอยู่ที่ 112 ล้านเยน โดยสร้างขึ้นเพื่อเป็นจุดชมทิวทิศน์ซึ่งสถานีหันหน้าออกสู่แม่น้ำนิชิกิ  โดยรถไฟที่จะเดินทางมาจอดที่สถานีนี้เป็นรถไฟขบวนพิเศษเท่านั้น

## อ้างอิง

## แหล่งข้อมูลอื่น
*  

หมวดหมู่:สถานีรถไฟในจังหวัดยามางูจิ
หมวดหมู่:สิ่งก่อสร้างในจังหวัดยามางูจิ
มะมะตา พยานาร์จี

**มะมะตา พยานาร์จี** (อักษรโรมัน: Mamata Banerjee, ) หรือชื่อเต็ม **มะมะตา พันทโยปาธยาย** (, เกิด 5 มกราคม 1995) เป็นนักการเมืองชาวอินเดีย ผู้ดำรงตำแหน่งผู้ว่าการรัฐเบงกอลตะวันตก คนที่แปดและคนปัจจุบัน เธอดำรงตำแหน่งมาสามวาระ นับตั้งแต่ 20 พฤษภาคม 2011 และเป็นสตรีคนแรกในตำแหน่ง มะมะตาเป็นผู้กอ่ตั้งพรรคออลอินเดียตฤณมูล (AITC หรือ TMC) ในปี 1998 โดยแยกมาจากพรรคคองเกรสแห่งชาติอินเดีย ผู้คนมักเรียกเธอว่า 'Didi' (แปลว่า "พี่สาว" เป็นภาษาเบงกอล)

ก่อนหน้า เธอยังเคยดำรงตำแหน่งรัฐมนตรีกิจการรถไฟ ที่เธอเป็นสตรีคนแรกในตำแหน่ง และเป็นสตรีคนที่สองที่ได้ดำรงตำแหน่งรัฐมนตรีกิจการถ่านหิน, รัฐมนตรีกรมพัฒนาทรัพยากรมนุษย์, รัฐมนตรีกิจการเยาวชนและกีฬา, รัฐมนตรีกิจการสตรีและการพัฒนาเด็ก ในคณะรัฐมนตรีของรัฐบาลอินเดีย เธอขึ้นมาสู่ความนิยมหลังออกมรต่อต้านนโยบายยึดครองที่ดินเพื่อขยายอุตสาหกรรมของรัฐบาลรัฐที่ในเวลานั้นนำโดยผู้นำคอมมิวนิสต์ในสิงคูร์ ในการเลือกตั้งสภานิติบัญญัติรัฐ ปี 2011 เธอชนะถล่มทลาย และเอาชนะรัฐบาลแนวหน้าฝ่ายซ้ายของพรรคคอมมิวนิสต์อินเดียไปได้

เธอเป็นสมาชิดของสภานิติบัญญัติรัฐเบงกอลตะวันตกจากเขตเลือกตั้งภาพานิปุระ ตั้งแต่ปี 2011 ถึง 2021 และเคยลงสมัครในสภานันทิครมแต่แพ้ให้กับผู้สมัครพรรค BJP สุเวนทุ อาธิการี ในการเลือกตั้งปี 2021กระนั้น พรรคของเฑอยังคงชนะเสียงส่วนใหญ่อยู่ดี

## อ้างอิง

หมวดหมู่:บุคคลจากโกลกาตา
หมวดหมู่:นักการเมืองอินเดีย
วัดพระพุทธบาทเขาลูกช้าง

**วัดพระพุทธบาทเขาลูกช้าง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าไม้รวก อำเภอท่ายาง จังหวัดเพชรบุรี

วัดพระพุทธบาทเขาลูกช้างมีปูชนียสถานสำคัญ คือรอยพระพุทธบาทที่ฝังลึกลงไปในหิน อยู่บนยอดเขาทางทิศตะวันออก ขนาดยาว 5 ฟุต กว้าง 21 นิ้ว ส่วนลึกด้านปลายพระบาท 9 นิ้ว รอยพระบาทนี้ไม่ปรากฏหลักฐานแน่ชัดว่ามีมาตั้งแต่เมื่อใด ตามคำบอกเล่าระบุว่านายพรานเป็นผู้ค้นพบ โดยเมื่อ พ.ศ. 2429 พระบาทสมเด็จพระจุลจอมเกล้าเจ้าอยู่หัว ได้เสด็จประพาสเพชรบุรีและได้เสด็จมานมัสการรอยพระพุทธบาทแห่งนี้ 

วัดพระพุทธบาทลูกช้างตั้งวัดเมื่อ พ.ศ. 2494 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 กรมศิลปากรได้ขึ้นทะเบียนเป็นโบราณสถาน เมื่อวันที่ 30 กรกฎาคม พ.ศ. 2497 และเมื่อวันที่ 9 มกราคม พ.ศ. 2498 พระบาทสมเด็จพระมหาภูมิพลอดุลยเดชมหาราช บรมนาถบพิตร และพระบรมวงศานุวงศ์ ได้เสด็จมานมัสการรอยพระพุทธบาทแห่งนี้ รวมถึงได้พระราชทานพระราชทรัพย์ส่วนพระองค์บำรุงรอยพระบาทส่วนหนึ่ง และเมื่อวันที่ 2 มิถุนายน พ.ศ.2498 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้เสด็จมานมัสการพระพุทธบาทอีกครั้งและได้พระราชทานพระราชทรัพย์ส่วนพระองค์จำนวนหนึ่งเพื่อบำรุงโบราณสถานนี้

มณฑปครอบพระพุทธบาทเป็นอาคารไม้หลังคาทรงจัตุรมุขขนาดเล็ก หน้าบันด้านทิศใต้สลักตัวอักษรว่า พ.ศ. 2474 มีคันทวยรองรับหลังคาปีกนก เพดานมีไม้จำหลักลายดาวเพดานประดับ มณฑปหลังนี้ช่างจากวัดเกาะชื่อ ปุก เป็นผู้สร้าง

**รายนามเจ้าอาวาสวัด**

1.พระครูพิพิธพัชรศาสน์(จ้วน จนฺทสิริ) พ.ศ.2494-2525

2.พระสมุห์อำนวย อคฺคจิตโต พ.ศ.2525-2527 (ลาสิกขา)

3.พระมหาสุมนัส เขมฺจิตโต (รักษาการเจ้าอาวาส) พ.ศ.2527-2528

4.พระครูสิริพัชรศาสน์ (พระมหาทองเลื่อน สิริวรรณโณ ปธ.5) พ.ศ.2529-2566

5.พระครูปริยัติวัชราทร (ประภัคดิ์ ธมฺมทตฺโต) พ.ศ.2566-ปัจจุบัน

## อ้างอิง

พระพุทธบาทเขาลูกช้าง
หมวดหมู่:โบราณสถานในจังหวัดเพชรบุรี
เวนี วีดี วีกี

***เวนี วีดี วีกี*** (, , ; ) เป็นวลีภาษาละตินที่สื่อถึงชัยชนะที่ฉับไวและเด็ดขาด กล่าวกันว่าเจ้าของวลีนี้คือจูเลียส ซีซาร์ ซึ่งแอปเปียนรายงานว่า เขาใช้วลีดังกล่าวในจดหมายถึงวุฒิสภาโรมันเมื่อประมาณ 47 ปีก่อนคริสต์ศักราช หลังจากที่ได้รับชัยชนะอย่างฉับไวเหนือพาร์นาแกสที่ 2 แห่งพอนตัสในยุทธการที่เซลา (ปัจจุบันคือซีแล ประเทศตุรกี)

นอกจากนี้ยังมีการอ้างถึงวลีนี้ในงานเขียน *Life of Caesar* ของพลูทาร์ก และ *[[Lives of the Twelve Caesars]]: Julius* ของซุเอโตนิอุส พลูทาร์กเขียนว่าซีซาร์ใช้วลีนี้ในรายงานที่ส่งถึงอามันติอุส เพื่อนของเขาที่อยู่ในโรม ในขณะที่ซุเอโตนิอุสระบุว่าซีซาร์จัดขบวนแห่แสดงจารึกที่มีคำสามคำนี้หลังจากที่เขามีชัยเหนือพอนตัส

## อ้างอิง
รายชื่อสถิติบ็อกซ์ออฟฟิศของอเวนเจอร์ส: เผด็จศึก

*เผด็จศึก* เปิดตัวในเดือนเมษายน ค.ศ. 2019 และทำลายสถิติบ็อกซ์ออฟฟิศมากมายในตลาดต่าง ๆ ทั่วโลก สร้างสถิติสำหรับภาพยนตร์ที่ทำรายได้สูงสุดตลอดกาล, ทำรายได้เปิดตัวช่วงสุดสัปดาห์สูงสุด, และ ทำรายได้สะสมเร็วที่สุด ถึง 2.5 พันล้านดอลลาร์สหรัฐ ในตลาดภายในสหรัฐและแคนาดา สร้างสถิติสำหรับการเปิดตัวที่ทำรายได้สูงสุดในช่วงสุดสัปดาห์ วันเดียว วันศุกร์ วันเสาร์ และวันอาทิตย์ รวมถึงรายได้สะสมที่เร็วที่สุดถึง 650 ล้านดอลลาร์ สำหรับประเทศอื่น ภาพยนตร์เรื่องนี้กลายเป็นภาพยนตร์ที่ทำรายได้สูงสุดตลอดกาลในหลายตลาด รวมถึงชิลีและไทย สร้างสถิติสูงสุด เปิดตัวช่วงสุดสัปดาห์ในตลาดมากกว่า 40 แห่ง รวมถึงออสเตรเลีย บราซิล จีน อียิปต์ เม็กซิโก และสหราชอาณาจักร และสถิติ IMAX ต่าง ๆ ในตลาดต่าง ๆ 50 แห่งทั่วทั้งหกทวีป สถิติต่าง ๆ ที่สร้างโดยภาพยนตร์เรื่องนี้แสดงไว้ด้านล่าง ข้อมูลในสถิติก่อนหน้าและสถิติที่เกินกว่านั้นจะถูกนำเสนอหากมีและนำไปใช้ได้ รายได้รวมทั้งหมดจะแสดงเป็น ดอลลาร์สหรัฐ ที่ยังไม่ปรับปรุงค่าเงิน ยกเว้นที่ระบุไว้เป็นอย่างอื่น

## ทั่วโลก
ทั่วโลก *เผด็จศึก* ทำเงินได้เร็วกว่าภาพยนตร์เรื่องก่อน ๆ นอกจากนี้ยังสร้างสถิติสำหรับรายได้เปิดตัวสูงสุดในช่วงสุดสัปดาห์รวมทั้งในรูปแบบ IMAX และ 3D

## อ้างอิง

หมวดหมู่:อเวนเจอร์ส (หนังสือการ์ตูน)
สำนักพิมพ์สำนักนิสิตสามย่าน

**สำนักพิมพ์สำนักนิสิตสามย่าน** (อังกฤษ: Sam Yan Press) เป็นสำนักพิมพ์อิสระที่ก่อตั้งขึ้นในปี 2560 โดยนักกิจกรรมนิสิตนักศึกษา และมีเนติวิทย์ โชติภัทร์ศาล นักกิจกรรมนิสิตนักศึกษาชาวไทย หลังจากที่เขาถูกปลดออกจากประธานสภานิสิตจุฬาลงกรณ์มหาวิทยาลัยในปี 2560 สำนักพิมพ์ฯ เป็นที่รู้จักจากหนังสือและงานแปลที่เน้นเรื่องเสรีภาพในการแสดงออก สิทธิมนุษยชน และประชาธิปไตย ซึ่งรวมถึงความคิดเห็นเชิงวิพากษ์เกี่ยวกับรัฐบาลจีน และก่อตั้งขึ้นโดยมีวัตถุประสงค์เพื่อเป็นพื้นที่ให้นิสิตนักศึกษาได้ฝึกคิดและแปลหนังสือการเมืองและสังคมจากภาษาต่างประเทศเป็นภาษาไทย ส่วนชื่อ 'สามย่าน' มาจากชื่อท้องถิ่นบริเวณจุฬาลงกรณ์มหาวิทยาลัย

สำนักพิมพ์ฯ ได้จัดพิมพ์หนังสือและแปลหนังสือในประเด็นต่างๆ เช่น สิทธิสัตว์ พันธมิตรชานม สิทธิสตรี เป็นต้น 

## นักธุรกิจชาวจีนติดต่อเพื่อปิดสำนักพิมพ์ พ.ศ. 2565
ในเดือนพฤษภาคม พ.ศ. 2565 เนติวิทย์ โชติภัทร์ไพศาล นักเคลื่อนไหวชาวไทยและผู้ก่อตั้งสำนักพิมพ์สามย่าน ได้รับอีเมลจากเจ้าหน้าที่สืบสวนเอกชนรายหนึ่งในกรุงเทพฯ ที่ต้องการนัดพบระหว่างสำนักพิมพ์ฯ กับนักธุรกิจชาวจีน เนติวิทย์กล่าวว่า เขาและทีมของเขาเพิกเฉยต่อการติดต่อมาเพราะเชื่อว่าเป็นการหลอกลวง ต่อมาในเดือนกรกฎาคม เจ้าหน้าที่นักสืบได้ติดต่อสมาชิกคนอื่นในทีมผู้บริหารพร้อมแจ้งว่านักธุรกิจชาวจีนต้องการเสนอเงินให้สำนักพิมพ์ฯ จำนวน 4 ล้านบาท เพื่อปิดการดำเนินงานสำนักพิมพ์ฯ เจ้าหน้าที่นักสืบรายนี้อธิบายว่าจุดประสงค์ของนักธุรกิจชาวจีนคนนั้นคือเพื่อแสดงให้รัฐบาลจีนเห็นว่าเขามีอิทธิพลในประเทศไทย

ในเดือนกันยายน ตามโพสต์ของสำนักพิมพ์ฯ กล่าวว่าทีมผู้บริหารได้รับอีเมลอีกฉบับจากบริษัทสืบสวน ครั้งนี้พวกเขาได้รับข้อเสนอ 2 ล้านบาท หากยอมเซ็น “เอกสารการเลิกกิจการ” เพื่อปิดบริษัท หลังจากปรึกษาทนายความแล้ว ทีมงานสำนักพิมพ์ฯ จึงได้นัดพบเจ้าหน้าที่สืบสวนคนนั้น เพื่อพยายามถามว่านักธุรกิจชาวจีนคนนั้นคือใคร และในฐานะนักเคลื่อนไหวนิสิตนักศึกษา สำนักพิมพ์ฯ ได้ปฏิเสธข้อเสนอทั้งหมด โดยกล่าวว่าข้อเสนอนี้เป็นการ “ทรยศ” ต่อสิ่งที่พวกเขายืนหยัด

ทีมผู้บริหารได้รับอีเมลเพิ่มเติมจากบริษัทสืบสวนเมื่อวันที่ 2 ตุลาคม โดยยืนยันว่านักธุรกิจรายนี้ไม่ได้เป็นสมาชิกของรัฐบาลจีนและมีสำเนาหนังสือเดินทางของเขาอยู่ด้วย สำนักพิมพ์ฯ ปฏิเสธข้อเสนออีกครั้ง   

## อ้างอิง


## แหล่งข้อมูลอื่น

* เว็บไซต์อย่างเป็นทางการ
หมวดหมู่:สำนักพิมพ์ไทย
หมวดหมู่:สำนักพิมพ์นิสิตนักศึกษา
หมวดหมู่:นักกิจกรรม
หมวดหมู่:นักกิจกรรมชาวไทย
หมวดหมู่:สื่อ
หมวดหมู่:การเคลื่อนไหวทางการเมือง
หมวดหมู่:การเคลื่อนไหวด้านสิ่งแวดล้อม
คิม อู-จิน

**คิม อู-จิน** (; เกิด 8 เมษายน ค.ศ. 1997) หรือที่รู้จักกันในชื่อเดี่ยวว่า **อูจิน** () เป็นนักร้องและนักแสดงชาวเกาหลีใต้ เขาเซ็นสัญญากับเจวายพีเอนเตอร์เทนเมนต์ ในปี 2544 เขาเข้าร่วมกับ SM Entertainment ในฐานะเด็กฝึกหัด; และออกจากบริษัทในปี 2549 ในตำแหน่งนักแสดงเด็ก และเป็นสมาชิกของวงบอยแบนด์สเตรย์คิดส์ ตั้งแต่ก่อตั้งวงผ่านรายการเซอร์ไววัล ในปี พ.ศ. 2560 จนกระทั่งเขาออกไปในสองปีต่อมา เขาเซ็นสัญญากับ 10เอ็กซ์เอนเตอร์เทนเมนต์ เพื่อเปิดตัวเป็นศิลปินเดี่ยว ในช่วงที่เขาเปลี่ยนไปเป็นศิลปินเดี่ยว เขาต้องเผชิญกับข้อกล่าวหาเท็จเกี่ยวกับการประพฤติผิดทางเพศโดยผู้ใช้ที่ไม่ระบุตัวตนบนเว็บไซต์โซเชียลมีเดียทวิตเตอร์ เขาปฏิเสธข้อกล่าวหาและการสืบสวนพบการสร้างหลักฐานเท็จรูปแบบต่าง ๆ จากผู้กล่าวหา เขาปล่อยมินิอัลบั้มเดบิวต์ชื่อ *The Moment : A Minor* และซิงเกิลนำชื่อ "Ready Now" ในเดือนสิงหาคม พ.ศ. 2564

## อ้างอิง
 

## แหล่งข้อมูลอื่น
* 

 

หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักร้องเคป็อป
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:นักแสดงภาพยนตร์ชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักร้องป็อปเกาหลีใต้
โฮชี

**คว็อน ซุน-ย็อง** (; เกิด 15 มิถุนายน ค.ศ. 1996) เป็นที่รู้จักในชื่อทางการว่า **โฮชี** () เป็นนักร้อง นักเต้น และนักออกแบบท่าเต้นชาวเกาหลีใต้ภายใต้สังกัดเพลดิสเอนเตอร์เทนเมนต์ เขาเป็นสมาชิกของวงบอยแบนด์ เซเวนทีน และเป็นหัวหน้าทีมการแสดง เขายังเป็นส่วนหนึ่งของยูนิตพิเศษบีเอสเอส โฮชีเปิดตัวมิกซ์เทปเดี่ยวชุดแรกชื่อ *Spider* เมื่อวันที่ 2 เมษายน ค.ศ. 2021

## อ้างอิง
 

## แหล่งข้อมูลอื่น

 

หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:สมาชิกของเซเวนทีน (วงดนตรี)
หมวดหมู่:ไอดอลชายชาวเกาหลีใต้
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ศิลปินสังกัดเพลดิสเอนเตอร์เทนเมนต์
หมวดหมู่:ศิลปินสังกัดไฮบ์
อูจี

**อี จี-ฮุน** (; เกิด 22 พฤศจิกายน ค.ศ. 1996) เป็นที่รู้จักกันดีในสเตจเนมชื่อ **อูจี** () เป็นนักร้อง นักแต่งเพลง และโปรดิวเซอร์เพลงชาวเกาหลีใต้ เขาเป็นสมาชิกของวงบอยแบนด์เซเวนทีน นอกจากผลงานเดี่ยวของเขาและผลงานวงเซเวนทีนแล้วอูจียังเขียนเพลงให้กับศิลปินเคป๊อป คนอื่น ๆ เช่น นิวอีสต์ดับบลิว, ไอลี, ไอโอไอ และ ชันย็อล

## ผลงานเพลง

### ซิงเกิล

## หมายเหตุ

## อ้างอิง
 

## แหล่งข้อมูลอื่น

 

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:ไอดอลชายชาวเกาหลีใต้
หมวดหมู่:สมาชิกของเซเวนทีน (วงดนตรี)
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ศิลปินสังกัดเพลดิสเอนเตอร์เทนเมนต์
หมวดหมู่:ศิลปินสังกัดไฮบ์
หมวดหมู่:ศิษย์เก่าจากโรงเรียนพหุศิลป์ฮันลิม
หมวดหมู่:โปรดิวเซอร์เพลงชาวเกาหลีใต้
ฮอ ฮย็อน-จุน

**ฮอ ฮย็อน-จุน** ( เกิด 9 มีนาคม พ.ศ. 2543) หรือที่รู้จักกันในชื่อ **ฮย็อนจุน** และเดิมมีชื่อในวงการว่า **ฮวัล** () เป็นนักร้องและนักแสดงชาวเกาหลีใต้ เขามีชื่อเสียงในฐานะอดีตสมาชิกของวงบอยแบนด์เกาหลีใต้เดอะบอยซ์ เขายังได้รับการยอมรับจากเว็บซีรีส์เรื่อง *[[Color Rush (web series)|คัลเลอร์ครัช]]* (2021)

## ผลงานเพลง

### นักร้องนำ

## อ้างอิง
 

## แหล่งข้อมูลอื่น

 

หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:นักแสดงชายจากปูซาน
หมวดหมู่:นักร้องเคป็อป
หมวดหมู่:นักร้องเพลงภาษาเกาหลี
หมวดหมู่:นักร้องชายชาวเกาหลีใต้
หมวดหมู่:นักร้องป็อปเกาหลีใต้
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
หมวดหมู่:ศิษย์เก่าจากโรงเรียนพหุศิลป์ฮันลิม
ฮย็อก

**ฮัน ซัง-ฮย็อก** (; เกิด 5 กรกฎาคม ค.ศ. 1995), ใช้ชื่อสเตจเนมว่า **ฮย็อก** () เป็นนักร้องและนักแสดงชาวเกาหลีใต้ ฮย็อกเดบิวต์ในฐานะสมาชิกของบอยกรุ๊ปวิกซ์ของเกาหลีใต้ในเดือนพฤษภาคม ค.ศ. 2012 และเริ่มอาชีพนักแสดงในปี ค.ศ. 2016 ในภาพยนตร์ตลก-แอ็คชั่นเรื่อง *[[Chasing (2016 film)|แชสซิง]]* ในบท ฮัน ว็อน-แท

## ผลงานเพลง

### อีพี

## อ้างอิง
 

## แหล่งข้อมูลอื่น

* 
 

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:ไอดอลชายชาวเกาหลีใต้
หมวดหมู่:นักร้องป็อปเกาหลีใต้
หมวดหมู่:นักร้องชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:ศิษย์เก่าจากโรงเรียนพหุศิลป์ฮันลิม
หมวดหมู่:นักร้องชาวเกาหลีใต้ในศตวรรษที่ 21
หมวดหมู่:สมาชิกของวิกซ์
หมวดหมู่:ศิลปินสังกัดเจลลีฟิชเอนเตอร์เทนเมนต์
ทีเอสที

**ทีเอสที** () เดิมชื่อ **ท็อปซีเครต** (; ) เป็นบอยแบนด์วงเกาหลีใต้ ที่ก่อตั้งโดยบริษัทเจเอสแอล (ปัจจุบันเป็นที่รู้จักในชื่อ เคเจมิวสิค) ในปี ค.ศ. 2017 พวกเขาเดบิวต์เมื่อวันที่ 4 มกราคม ค.ศ. 2017 ด้วยซิงเกิลชื่อ *Time's Up*

## ผลงานเพลง
### อีพี

## อ้างอิง
 

## แหล่งข้อมูลอื่น
*  

 

หมวดหมู่:กลุ่มดนตรีเคป็อป 
หมวดหมู่:เคป็อป 
หมวดหมู่:นักร้องเกาหลีใต้ 
หมวดหมู่:บอยแบนด์เกาหลีใต้ 
หมวดหมู่:กลุ่มดนตรีป็อปสัญชาติเกาหลีใต้ 
หมวดหมู่:กลุ่มดนตรีสัญชาติเกาหลี
กีฬาว่ายน้ำในโอลิมปิกฤดูร้อน 2024

**กีฬาว่ายน้ำในโอลิมปิกฤดูร้อน 2024** ที่ปารีส จัดขึ้นตั้งแต่วันที่ 27 กรกฎาคม ถึง 9 สิงหาคม ค.ศ. 2024 รายการที่ใช้สระว่ายน้ำ (27 กรกฎาคม ถึง 4 สิงหาคม) จัดขึ้นที่สนามกีฬาปารีลาเดฟ็องส์ ส่วนการแข่งขันว่ายน้ำมาราธอน (8 ถึง 9 สิงหาคม) จัดขึ้นที่สะพานปงอาแล็กซ็องดร์-ทรัวและแม่น้ำแซน

## รายการ
กีฬาว่ายน้ำมีการแข่งขันทั้งหมด 37 รายการเช่นเดียวกับรูปแบบการแข่งขันในโอลิมปิกฤดูร้อน 2020 ที่โตเกียว แบ่งเป็นชาย 18 รายการ หญิง 18 รายการ และผสม 1 รายการ รวมถึงการแข่งขันว่ายน้ำมาราธอนระยะทาง 10 กิโลเมตรสองรายการ รายการการแข่งขันต่อไปนี้เป็นการแข่งขันที่ได้จัดขึ้น การแข่งขันที่จัดขึ้นในสระทั้งหมดเป็นแบบ long-course (50 เมตร) มีหน่วยเป็นเมตรเว้นแต่จะระบุเป็นอย่างอื่น
* ท่าฟรีสไตล์: 50, 100, 200, 400, 800 และ 1500
* ท่ากรรเชียง: 100 และ 200
* ท่ากบ: 100 และ 200
* ท่าผีเสื้อ: 100 และ 200
* ท่าผสม: 200 และ 400
* ผลัด: 4 × 100 ฟรี, 4 × 200 ฟรี; ผสม 4 × 100 (ชาย หญิง และผสม)
* มาราธอน: 10 กิโลเมตร

### ตารางการแข่งขัน

## สรุปเหรียญรางวัล
### ตารางสรุปเหรียญ

### รายการชาย

:**WR**: สถิติโลกในกีฬาว่ายน้ำ
:**OR**: สถิติโอลิมปิกในกีฬาว่ายน้ำ
:**ER**: สถิติยุโรปในกีฬาว่ายน้ำ
:**NR**: สถิติประเทศในกีฬาว่ายน้ำ
:  นักว่ายน้ำที่เข้าร่วมเฉพาะฮีตและได้รับเหรียญรางวัล

### รายการหญิง

:**WR**: สถิติโลกในกีฬาว่ายน้ำ
:**OR**: สถิติโอลิมปิกในกีฬาว่ายน้ำ
:**WJ**: สถิติโลกเยาวชนในกีฬาว่ายน้ำ
:**AM**: สถิติทวีปอเมริกาในกีฬาว่ายน้ำ
:**AS**: สถิติเอเชียในกีฬาว่ายน้ำ
:**OC**: สถิติโอเชียเนียในกีฬาว่ายน้ำ
:**NR**: สถิติประเทศในกีฬาว่ายน้ำ
:  นักว่ายน้ำที่เข้าร่วมเฉพาะฮีตและได้รับเหรียญรางวัล

### รายการผสม

:**WR**: สถิติโลกในกีฬาว่ายน้ำ
:**AS**: สถิติเอเชียในกีฬาว่ายน้ำ
:**OC**: สถิติโอเชียเนียในกีฬาว่ายน้ำ
:  นักว่ายน้ำที่เข้าร่วมเฉพาะฮีตและได้รับเหรียญรางวัล

## อ้างอิง

ว่ายน้ำ
หมวดหมู่:กีฬาว่ายน้ำในโอลิมปิกฤดูร้อน
หมวดหมู่:ว่ายน้ำในปี พ.ศ. 2567
2024
กีฬาว่ายน้ำในโอลิมปิกฤดูร้อน 2024 – รอบคัดเลือก

บทความนี้ให้รายละเอียดเกี่ยวกับขั้นตอนการคัดเลือกสำหรับ **[[กีฬาว่ายน้ำในโอลิมปิกฤดูร้อน 2024]]** นักว่ายน้ำ 852 คนจะลงแข่งขันในรายการสระว่ายน้ำ 35 รายการ และอีก 44 คนจะลงแข่งขันในรายการว่ายน้ำมาราธอนกลางแจ้งระยะทาง 10 กิโลเมตร กรอบเวลาการคัดเลือกสำหรับรายการสระว่ายน้ำจะเกิดขึ้นระหว่างวันที่ 1 มีนาคม 2023 ถึง 23 มิถุนายน ค.ศ. 2024

## สรุปการคัดเลือก
### มาตรฐานเวลา
มาตรฐานเวลาการคัดเลือกจะต้องได้รับในการแข่งขันชิงแชมป์โลกปี ค.ศ. 2023 และ 2024 การแข่งขันชิงแชมป์ระดับทวีป การแข่งขันว่ายน้ำระดับทวีป การแข่งขันชิงแชมป์ระดับประเทศและการแข่งขันคัดเลือก และการแข่งขันระดับนานาชาติต่าง ๆ ที่ได้รับการอนุมัติจากฟีน่า ในช่วงระหว่างวันที่ 1 มีนาคม 2023 ถึง 23 มิถุนายน ค.ศ. 2024

ตารางต่อไปนี้สรุปมาตรฐานเวลาการคัดเลือกสำหรับปารีส 2024:


 OQT ตรงกับเวลาที่นักว่ายน้ำอันดับที่ 14 ทำได้ในการแข่งขันเบื้องต้นของแต่ละรายการในการแข่งขันก่อนหน้า
 เนื่องจากนักว่ายน้ำอันดับที่ 14 บรรลุมาตรฐานช้ากว่า OQT ในโตเกียว 2020 ดังนั้น OQT ที่ใช้ในการแข่งขันก่อนหน้าจะคงที่
 OCT ได้มาจากการเพิ่ม 0.5% ของมาตรฐาน OQT


## อ้างอิง

ว่ายน้ำ
2024
กีฬาทางน้ำชิงแชมป์โลก 2023

**กีฬาทางน้ำชิงแชมป์โลก 2023** () เป็นการแข่งขันกีฬาทางน้ำชิงแชมป์โลกครั้งที่ 20 ของฟีน่า จะจัดขึ้นที่ฟุกุโอกะ ประเทศญี่ปุ่น ระหว่างวันที่ 14 ถึง 30 กรกฎาคม ค.ศ. 2023 ตามกำหนดเดิมที่จะจัดขึ้นในปี ค.ศ. 2021 การแข่งขันชิงแชมป์ถูกเลื่อนออกไปหนึ่งปีโดยจะจัดขึ้นตั้งแต่วันที่ 13–29 พฤษภาคม ค.ศ. 2022 เพื่อตอบสนองต่อการเปลี่ยนกำหนดการของโอลิมปิกฤดูร้อน 2020 ที่โตเกียวเลื่อนเป็นปี ค.ศ. 2021 อันเป็นผลมาจากการแพร่ระบาดของโควิด-19 จากนั้นการแข่งขันถูกเลื่อนออกไปเป็นครั้งที่สองในปี ค.ศ. 2023 เนื่องจากสถานการณ์การแพร่ระบาดของโควิด-19 เช่น ข้อจำกัดการเดินทาง และ มาตรการที่ญี่ปุ่นใช้อยู่ในปัจจุบัน แทนที่บูดาเปสต์ที่จะเป็นเจ้าภาพจัดการแข่งขันชิงแชมป์โลกครั้งที่ 19 ตั้งแต่วันที่ 18 มิถุนายน – 3 กรกฎาคม ค.ศ. 2022

จะเป็นครั้งที่สองที่ฟุกุโอกะเป็นเจ้าภาพการแข่งขันครั้งนี้ 22 ปีหลังจากกีฬาทางน้ำชิงแชมป์โลก 2001

## ตารางสรุปเหรียญรางวัล

## อ้างอิง

## แหล่งข้อมูลอื่น
* เว็บไซต์หลัก 

2023
หมวดหมู่:กีฬาทางน้ำในปี พ.ศ. 2566
วัดไฮสร้อย

**วัดไฮสร้อย** หรือ **วัดพระธาตุไฮสร้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากกาง อำเภอลอง จังหวัดแพร่ คำว่า "ไฮสร้อย" หมายถึงรากไทรที่ห้อยย้อยลงมา

## ประวัติ
วัดพระธาตุไฮสร้อยเป็นวัดที่สร้างขึ้นตามคติวัดหลวงกลางเวียงของเมืองลอง ตามตำนานระบุว่า สร้างโดยพญาสุรมาลัยยะ (เจ้าสุรมาลัย) เจ้าเมืองลอง โดยมีการสร้างพระธาตุไฮสร้อยไว้เป็นพระมหาธาตุกลางเวียง ซึ่งภายในตำนานระบุว่าบรรจุพระธาตุส่วนสมองของพระพุทธเจ้า ด้วยวัดพระธาตุไฮสร้อยเป็นวัดหลวงกลางเวียงลองและพระธาตุไฮสร้อยเป็นพระมหาธาตุกลางเวียงลอง จึงได้รับการอุปถัมภ์จากเจ้าเมืองลองและชาวเมืองลองตลอดมา 

จนกระทั่งหลังสงครามระหว่างอยุธยากับล้านนาใน พ.ศ. 2020 พญาหัวเมืองแก้ว ชาวเมืองเชียงใหม่ เสนาบดีของพระเจ้าติโลกราชได้ถูกส่งมาเป็นเจ้าเมืองลองแทนพญาเป็กขะจา อดีตเจ้าเมืองลองซึ่งถึงแก่อนิจกรรม จึงได้ย้ายศูนย์กลางการปกครองมาตั้งมั่นชั่วคราวที่บ้านก่อนดอนหัวนา (บริเวณโรงเรียนบ้านห้วยอ้อในปัจจุบัน) เหตุที่ย้ายน่าจะเพราะเวียงลองเก่าได้รับความเสียหายจากสงครามระหว่างล้านนากับอยุธยา วัดจึงร้างไประยะหนึ่ง ภายหลังได้มีชาวนครเชียงตุงบางส่วนเข้ามาตั้งถิ่นฐานด้วย กลุ่มที่เข้ามาเมืองลองนำโดยครูบาจองสูง หรือ ครูบาจอสุงจนฺทวโร พร้อมช่างฝีมือและชาวเมืองนครเชียงตุง โดยกลุ่มครูบาจองสูงตั้งถิ่นฐานที่บ้านไฮสร้อย และได้ฟื้นฟูวัดพระธาตุไฮสร้อย สำนักงานพระพุทธศาสนาแห่งชาติระบุว่าตั้งวัดเมื่อวันที่ 30 เมษายน พ.ศ. 1906 ได้รับพระราชทานวิสุงคามสีมาเมื่อ พ.ศ. 2470

## อาคารเสนาสนะ
ผังวัดพระธาตุไฮสร้อยเดิมมีกำแพงแก้วแบ่งเขตพุทธาวาสและสังฆาวาสอย่างชัดเจน แต่ปัจจุบันกำแพงดังกล่าวรื้อออกไปแล้ว พระธาตุไฮสร้อยเป็นศูนย์กลางในเขตพุทธาวาส วิหารตั้งติดกับพระธาตุทางทิศตะวันออก หันหน้าไปยังแม่น้ำยม (หรือด้านทิศตะวันออก) หันด้านหลังให้พระธาตุ ส่วนด้านทิศเหนือติดกับพระธาตุเป็นอุโบสถ หันด้านหน้าไปทางทิศเหนืออยู่ด้านทิศเหนือ

พระธาตุไฮสร้อย องค์ที่เห็นปัจจุบันได้รับการบูรณะเมื่อ พ.ศ. 2535 แล้วเสร็จเมื่อ พ.ศ. 2536 รูปแบบไม่เหมือนเดิม ลักษณะพระธาตุแต่เดิมคงเหมือนกับองค์พระธาตุลำปางหลวง 

ปูชนียวัตถุที่สำคัญ ได้แก่ *พระเจ้าสามพี่น้อง* เป็นพระพุทธรูปปูนปั้น 3 องค์ สร้างขึ้นเมื่อประมาณ พ.ศ.2345 มีรูปแบบทางศิลปะแบบไทเขิน–ไทใหญ่ แต่เนื่องด้วยมีการบูรณะหลายสมัยจึงปรากฏมีศิลปะล้านนาผสมอยู่ พระพุทธรูปปางไสยาสน์เป็นพระพุทธรูปศิลปะล้านนา อายุหลายร้อยปี ประดิษฐานเป็นพระประธานในอุโบสถ และ *พระเจ้าปูนปั้น* ประดิษฐานอยู่ร่วมกันพระเจ้าสามพี่น้อง ภายในมณฑปพระเจ้าสามพี่น้อง พระพุทธรูปองค์นี้มีอายุประมาณร้อยปี ปั้นโดยครูบาอินทวิไชยอรัญวาสี อดีตเจ้าอาวาสวัดพระธาตุศรีดอนคำ

## รายนามเจ้าอาวาส
* ครูบาจอสูง (จอสุง) จนฺทวโร
* ครูบายศ
* ครูบาแก้ว
* ครูบาจุมปู
* ครูบาจันธิมา
* ครูบาอินต๊ะ
* ครูบามา
* พระอธิการเขียน อินฺตโร
* พระอธิการสวัสดิ์ ธมฺมรโต
* พระครูพิศาลอรรถกิจ

## อ้างอิง

ไฮสร้อย
หมวดหมู่:โบราณสถานในจังหวัดแพร่
อาเลฆันโดร บัลเด

**อาเลฆันโดร บัลเด มาร์ติเนซ** (; เกิด 18 ตุลาคม ค.ศ. 2003) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้าย ให้กับบาร์เซโลนา สโมสรในลาลิกา และทีมชาติสเปน

## สโมสรอาชีพ

บัลเด เกิดในบาร์เซโลนา แคว้นกาตาลุญญา โดยมีบิดาเป็นชาวกินี และมารดาเป็นชาวโดมินิกัน เขาเข้าร่วมกับสโมสรบาร์เซโลนา ในปี ค.ศ. 2011 เมื่ออายุแปดขวบ ในเดือนกรกฎาคม ค.ศ. 2021 เขาต่อสัญญาฉบับใหม่กับบาร์เซโลนาออกไปจนถึงปี ค.ศ. 2024  โดยตั้งค่าฉีกสัญญาไว้ที่ 500 ล้านยูโร

บัลเด สร้างความประทับใจระหว่างช่วงปรีซีซันในช่วงก่อนเริ่มฤดูกาล 2021–22 และเริ่มต้นฤดูกาลใหม่ในฐานะตัวสำรองหลักของฌิร์ดี อัลบา เขาได้นั่งเป็นตัวสำรองในนัดแรกของลาลิกา กับเรอัลโซซิเอดัด ในวันที่ 16 สิงหาคม และในเกมถัดมากับอัตเลติกบิลบาโอ

ในวันที่ 14 กันยายน ค.ศ. 2021 เขาได้โอกาสลงเล่นกับบาร์เซโลนาชุดใหญ่เป็นครั้งแรก ในเกมยูฟ่าแชมเปียนส์ลีก รอบแบ่งกลุ่ม ซึ่งแพ้ต่อไบเอิร์นมิวนิก 3–0 ที่กัมนอว์ หลังเปลี่ยนตัวลงมาแทนฌอร์ดี อัลบาในนาทีที่ 74 ในอีก 7 วันถัดมาเขาได้ลงเล่นในลาลิกาเป็นครั้งแรก ซึ่งได้ลงเล่นเป็นตัวจริงในนัดที่เสมอกับกรานาดา 1–1 ก่อนถูกเปลี่ยนตัวออกตั้งแต่นาทีที่ 42 หลังได้รับบาดเจ็บที่หลัง

ในวันที่ 15 มกราคม ค.ศ. 2023 เขาได้ลงเล่นในรอบชิงชนะเลิศของซูเปร์โกปาเดเอสปัญญา 2023 พบกับเรอัลมาดริด ที่ประเทศซาอุดีอาระเบีย เขาได้รับคำชื่นชมจากการช่วยสร้างเกมรุกเข้าใส่แนวรับของมาดริดด้วยการครองบอลทางปีกซ้ายตลอด 90 นาทีช่วยให้ทีมเอาชนะในเกมเอลกลาซิโก 1–3 ทำให้บาร์เซโลนาชนะเลิศการแข่งขันนี้เป็นสมัยที่ 14 และเป็นการชนะเลิศการแข่งขันฟุตบอลอาชีพเป็นรายการแรกของบัลเด อีกด้วย

## ทีมชาติ
### ชุดใหญ่–ฟุตบอลโลก 2022
บัลเด ได้ถูกเรีกติดทีมชาติสเปนชุดใหญ่ ในวันที่ 18 พฤศจิกายน เพียงสองวันก่อนที่จะเริ่มฟุตบอลโลก 2022 เข้ามาแทนที่โฆเซ กายา ซึ่งได้รับบาดเจ็บข้อเท้าขวาระหว่างซ้อม ในวันที่ 23 พฤศจิกายน ค.ศ. 2022 เขาประเดิมการลงเล่นทีมชาติในนัดแรกของรอบแบ่งกลุ่มฟุตบอลโลก 2022 ซึ่งเอาชนะคอสตาริกา 7–0 ที่สนามกีฬาอัษษุมามะฮ์ หลังถูกเปลี่ยนตัวลงมาแทน ฌอร์ดี อัลบา ในนาทีที่ 64 ในวันที่ 1 ธันวาคม เขาได้ลงเล่นเป็นตัวจริงนัดแรกในนัดสุดท้ายของรอบแบ่งกลุ่มกับญี่ปุ่น ซึ่งเขาถูกวิพากษ์วิจารณ์อย่างหนักหลังมีส่วนทำให้ทีมเสียสองประตู ใน 68 นาทีที่เขาลงเล่น ส่งผลให้สเปนพ่ายแพ้ 2–1 ที่สนามกีฬานานาชาติเคาะลีฟะฮ์ อย่างไรก็ตาม สเปนเข้ารอบ 16 ทีมสุดท้ายในฐานะรองแชมป์กลุ่มไปพบกับโมร็อกโก  ซึ่งพวกเขาตกรอบในรอบนี้

## สถิติอาชีพ

 

## เกียรติประวัติ
**บาร์เซโลนา**
*ซูเปร์โกปาเดเอสปัญญา: 2022–23

## อ้างอิง

## แหล่งข้อมูลอื่น
*
*โปรไฟล์ที่เว็บไซต์สโมสรฟุตบอลบาร์เซโลนา

หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลทีมชาติสเปน
หมวดหมู่:นักฟุตบอลเยาวชนทีมชาติสเปน
หมวดหมู่:ผู้เล่นในฟุตบอลโลก 2022
หมวดหมู่:ชาวสเปนเชื้อสายกินี-บิสเซา
หมวดหมู่:ชาวสเปนเชื้อสายสาธารณรัฐโดมินิกัน
หมวดหมู่:กองหลังฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นในปริเมราเฟเดราซิออน
หมวดหมู่:ผู้เล่นในเซกุนดาดิบิซิออนเบ
หมวดหมู่:ผู้เล่นสโมสรฟุตบอลบาร์เซโลนาอัตเลติก
หมวดหมู่:ผู้เล่นสโมสรฟุตบอลบาร์เซโลนา
วัดเกาะนัมมทาปทวลัญชาราม

**วัดเกาะนัมมทาปทวลัญชาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองราชบุรี จังหวัดราชบุรี

วัดเกาะนัมมทาปทวลัญชารามตั้งอยู่บนเกาะซึ่งเกิดจากการทับถมของตะกอนมาเป็นเวลานาน จนกลายเป็นเกาะกลางน้ำในแม่น้ำแม่กลอง ตามประวัติเล่ากันว่า ชาวมอญที่อพยพมาจากพม่ามาอาศัยอยู่ที่โพธาราม ได้สร้างเจดีย์องค์เล็กไว้เป็นที่เคารพ ต่อมาพระแสนท้องฟ้า (ป๋อง ยมคุปต์) เป็นนายอำเภอในสมัยนั้นได้มายึดครองเป็นที่ทำสวนเพาะปลูกไม้ผล ต่อมาพระอาจารย์กลับซึ่งเคยรับราชการในวัง ได้ขอซื้อเกาะจากพระแสนท้องฟ้า แต่พระแสนท้องฟ้าถวายให้ท่านเพื่อนำมาสร้างวัด พระอาจารย์กลับได้ดำเนินการสร้างวัดเรื่อยมาตั้งแต่ พ.ศ. 2425 โดยสร้างกุฎิ ศาลา เจดีย์ อุโบสถ และซ่อมแซมเจดีย์เก่าและมณฑปให้มีสภาพดีขึ้น ตั้งเป็นวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2443

ภายในวัดมีพิพิธภัณฑ์ที่เก็บรวบรวมศิลปวัตถุและโบราณวัตถุ ซึ่งพระมหาผ่อง ผลิตฺตธมฺโม เจ้าอาวาสรูปปัจจุบัน ได้ทำการเก็บรวบรวมไว้ ส่วนใหญ่เป็นโบราณวัตถุที่เป็นสินค้าจมอยู่ตามท้องน้ำในแม่น้ำแม่กลองแล้วถูกกระแสน้ำพัดพามาติดอยู่รอบ ๆ เกาะ โบราณวัตถุที่พบมีปริมาณมากและค่อนข้างสมบูรณ์น่าจะมีส่วนสัมพันธ์กับเมืองราชบุรีมาแต่โบราณ นับแต่เมืองโบราณคูบัวสมัยทวารวดี แหล่งโบราณคดีนี้ได้พบเครื่องถ้วยจีน สมัยราชวงศ์ถังซึ่งตรงกับสมัยทวารวดีในดินแดนแถบนี้ดังนั้นแหล่งโบราณคดีนี้จึงน่าจะเป็นสถานที่ติดต่อขนถ่ายสินค้าให้กับเมืองท่าใกล้เคียง และทางทะเลมาตั้งแต่พุทธศตวรรษที่ 12 จนถึงปัจจุบัน

## อ้างอิง

เกาะนัมมทาปทวลัญชาราม
หมวดหมู่:โบราณสถานในจังหวัดราชบุรี
ตำบลซียอแบร์

**ซียอแบร์** () เป็นตำบลในอำเภอกลาง เทศมณฑลโซว์เมเอฮ์แซรอ จังหวัดกีลอน ประเทศอิหร่าน แบ่งออกเป็น 32 หมู่บ้าน จากสำมะโน พ.ศ. 2549 หมู่บ้านนี้มีประชากร 11,387 คนใน 3,234 ครัวเรือน

## อ้างอิง
โฮยา

**อี โฮ-ดง** (; เกิด 28 มีนาคม ค.ศ. 1991) เป็นที่รู้จักกันดีในชื่อ **โฮยา** หรือ **อี โฮ-ว็อน** เป็นนักร้อง แร็ปเปอร์ นักแต่งเพลง นักเต้นและนักแสดงชาวเกาหลีใต้ เขาทำหน้าที่เป็นแร็ปเปอร์และนักร้องนำในบอยแบนด์อินฟินิต ตั้งแต่ปี ค.ศ. 2010 และกลุ่มย่อย อินฟินิตเอช ตั้งแต่ปี ค.ศ. 2013 จนกระทั่งออกจากอูลิมเอนเตอร์เทนเมนต์ ในปี ค.ศ. 2017 ในปี ค.ศ. 2018 โฮยาเปิดตัวศิลปินเดี่ยวเมื่อวันที่ 28 มีนาคมด้วยมินิอัลบั้มแรกชื่อ "Shower"

โฮยาเปิดตัวด้านการแสดงในละครเรื่อง *[[Reply 1997|รีพลาย 1997]]* (2012) และได้แสดงละครเรื่อง *[[My Lovely Girl|มายเลิฟลี่เกิร์ล]]* (2014), *[[Mask (2015 TV series)|แมสก์]]* (2558), *[[Radiant Office|สำนักงานส่องแสง]]* (2560) และ *[[Two Cops (TV series)|สองตำรวจ]]* (2560), *[[Devilish Charm|เสน่ห์ปีศาจ]]* (2018)

## อ้างอิง

## แหล่งข้อมูลอื่น

* 
* 
* 

หมวดหมู่:นักแสดงเกาหลีใต้
หมวดหมู่:นักร้องเกาหลีใต้
หมวดหมู่:ไอดอลชายชาวเกาหลีใต้
หมวดหมู่:สมาชิกของอินฟินิต
หมวดหมู่:นักแสดงชายจากปูซาน
ลาตัม เปรู เที่ยวบินที่ 2213

**ลาตัม เปรู เที่ยวบินที่ 2213** เป็นเที่ยวบินภายในประเทศของสายการบินลาตัม เปรู โดยดำเนินการแทนลาตัม ชิลี ที่ออกเดินทางจากกรุงลิมาไปยังฆูเลียกาในวันที่ 18 พฤศจิกายน ค.ศ. 2022 เครื่องบินได้ชนเข้ากับรถดับเพลิงของสนามบินขณะขึ้นบินออกจากท่าอากาศยานนานาชาติฆอร์เฆ ชาเบซ ส่งผลให้มีผู้เสียชีวิตในรถดับเพลิง 2 ราย แต่ไม่มีผู้เสียชีวิตบนเที่ยวบิน 2213

อุบัติเหตุของเที่ยวบิน 2213 นับเป็นอุบัติเหตุทางการบินร้ายแรงครั้งแรกของแอร์บัส เอ320นีโอ

## อุบัติเหตุ
ลาตัม เปรู เที่ยวบิน 2213 มีกำหนดออกจากท่าอากาศยานนานาชาติฆอร์เฆ ชาเบซ ในกรุงลิมา เวลา 14:55 PET (19:55 UTC) และมีกำหนดถึงท่าอากาศยานนานาชาติอินคา มาโก กาปัก ในเมืองฆูเลียกา เวลา 16:30 PET (21:30 UTC) ขณะที่กำลังขึ้นบิน เครื่องบินได้ชนเข้ากับรถดับเพลิงของสนามบินที่กำลังข้ามลานบินอยู่ ส่งผลให้มีผู้เสียชีวิตในรถดับเพลิง 2 ราย

เครื่องบินเริ่มบินขึ้นบนทางวิ่ง 16 เวลา 15:11 น. ในระหว่างการบินขึ้น เจ้าหน้าที่ฉุกเฉินได้ข้ามทางวิ่งต่อหน้าเครื่องบินเพื่อที่จะไปทำการฝึกซ้อมที่ทางวิ่งด้านข้าง  นักบินยกเลิกการนำเครื่องขึ้นและเครื่องบินหยุดนิ่งที่ระยะ 2,500 เมตร (8,200 ฟุต) จากทางวิ่ง ภาพถ่ายหลายภาพแสดงให้เห็นรถดับเพลิงที่ถูกทำลาย และเครื่องบินที่วางอยู่บนปีกขวาโดยไฟได้รับความเสียหายที่ลำตัวด้านหลัง

## เครื่องบิน
เครื่องบินที่เกิดเหตุคือเครื่องบินแอร์บัส เอ320นีโอ ทะเบียน CC-BHB เครื่องบินลำนี้ใช้เครื่องยนต์แพรตแอนด์วิตนีย์ พีดับเบิลยู1100จี โดยเครื่องบินมีอายุ 5.0 ปี ณ วันเกิดเหตุและถูกส่งมอบให้ลาตัม ชิลีในเดือนพฤศจิกายน ค.ศ. 2017

## การสืบสวน
เบื้องต้นทางสายการบินลาตัม เปรูได้ทำงานทำงานร่วมกับเจ้าหน้าที่ที่เกี่ยวข้องเพื่อสนับสนุนการสืบสวนเหตุการณ์ในครั้งนี้

## ผลตามหลัง
จากอุบัติเหตุดังกล่าว ทำให้มีเที่ยวบินอย่างน้อย 4 เที่ยวบินถูกเปลี่ยนเส้นทางไปยังสนามบินใกล้เคียง ทางวิ่งของสนามบินถูกปิด ดังนั้น จึงมีการระงับการดำเนินการทั้งหมดที่สนามบิน

หลังจากเกิดอุบัติเหตุ ลูกเรือของเที่ยวบิน 2213 ถูกจับและควบคุมตัว หลังจากมีข่าวของการจับกุม IFALPA ได้แสดงความกังวลของพวกเขา เพราะมีการเน้นย้ำว่าลูกเรือบนเครื่องบินควรได้รับการดูแลทางการแพทย์ทันทีและการประเมินก่อนที่จะถูกจับกุมทางอาญาจากทางสหภาพแรงงาน
## ดูเพิ่ม
* สิงคโปร์แอร์ไลน์ เที่ยวบินที่ 006
## อ้างอิง

หมวดหมู่:อุบัติเหตุทางการบินในประเทศเปรู
หมวดหมู่:อุบัติเหตุทางการบินในปี พ.ศ. 2565
หมวดหมู่:อุบัติเหตุของเครื่องบินแอร์บัส เอ320นีโอ
หมวดหมู่:อุบัติเหตุที่เกิดขึ้นกับกลุ่มสายการบินลาตัม
ชัง ดง-อู

**ชัง ดง-อู** (ฮันกึล: 장동우; ฮันจา: 張東雨; ; เกิด 22 พฤศจิกายน ค.ศ. 1990) หรือที่รู้จักกันในชื่อ **ดงอู** เป็นนักร้อง แร็ปเปอร์ และนักแสดงชาวเกาหลีใต้ เขาเป็นแร็ปเปอร์หลักของบอยแบนด์เกาหลีใต้วงอินฟินิต และยูนิตย่อยอินฟืนิตเอช

## อาชีพ
### ค.ศ. 2010: เปิดตัวกับอินฟินิต

ดงอูเดบิวต์ในฐานะสมาชิกวงบอยแบนด์เกาหลีใต้ อินฟินิต ในปี ค.ศ. 2010 กลุ่มเปิดตัวอย่างเป็นทางการเมื่อวันที่ 9 มิถุนายน ค.ศ. 2010

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2553
หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีจากโซล
หมวดหมู่:ศิลปินสังกัดอุลลิมเอนเตอร์เทนเมนต์
หมวดหมู่:ศิลปินสังกัดยูนิเวอร์แซลมิวสิกเจแปน
อี ซ็อง-จง

**อี ซ็อง-จง** (อังกูล: 이성종; hanja: 李成種 ; เกิด 3 กันยายน พ.ศ. 2536) หรือที่เรียกกันทั่วไปว่า **ซ็องจง** เป็นนักร้องชาวเกาหลีใต้ เขาเป็นนักร้องของวงบอยแบนด์เกาหลีใต้วงอินฟินิต ภายใต้สังกัด อูลิมเอนเตอร์เทนเมนต์ เขายังเป็นนักร้องนำของ อินฟินิตเอชด้วย

## ผลงานเพลง

### ซิงเกิล

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2553
หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:กลุ่มดนตรีจากโซล
หมวดหมู่:ศิลปินสังกัดอุลลิมเอนเตอร์เทนเมนต์
สโมสรวอลเลย์บอลปลูกปัญญา วิทยาลัยนครราชสีมา

**สโมสรวอลเลย์บอลปลูกปัญญา วิทยาลัยนครราชสีมา** เป็นสโมสรวอลเลย์บอลอาชีพในประเทศไทย สโมสรก่อตั้งขึ้นในปี พ.ศ. 2565 ปัจจุบันลงแข่งขันในไทยแลนด์ลีก 

## ชื่อทีม
* ฤดูกาล 2565–2566 : ปลูกปัญญา วิทยาลัยนครราชสีมา
* ฤดูกาล 2566–2567 : วิทยาลัยนครราชสีมา ปลูกปัญญา ขามทะเลสอ

## เกียรติประวัติและผลงาน
### การแข่งขันในประเทศ
;**[[วอลเลย์บอลโปรชาเลนจ์]]**
*16px **ชนะเลิศ** (1) : 2022

;**[[วอลเลย์บอลชายไทยแลนด์ลีก]]**
* **อันดับ 5** (1) : 2022–23

## ผลการแข่งขันลีก

### ผลการแข่งขันรายแมตช์

## รายชื่อผู้เล่นปัจจุบัน
*ข้อมูล ณ เดือนพฤศจิกายน พ.ศ. 2565*

## หัวหน้าผู้ฝึกสอน
*  ประเสริฐ แต่งเมือง (พ.ศ. 2565 – 2566 )
*  จิตติ ชัยสงค์ (พ.ศ. 2566 –  )

## อ้างอิง

## แหล่งข้อมูลอื่น
* 

หมวดหมู่:สโมสรกีฬาที่ก่อตั้งในปี พ.ศ. 2565
ปลูกปัญญา
กูโจ

**กูโจ** () เป็นนครที่ตั้งอยู่ในจังหวัดกิฟุ ประเทศญี่ปุ่น ณ วันที่ 1 กุมภาพันธ์ ค.ศ. 2019 มีประชากรอยู่ประมาณ 41,858 คน 15,341 ครัวเรือน และมีความหนาแน่นประชากรอยู่ที่ 41 คนต่อตารางกิโลเมตร มีพื้นที่ทั้งหมด 851.21 ตารางกิโลเมตร (328.65 ตร.ไมล์) ย่านที่เป็นที่รู้จักคือ กูโจฮาจิมัง (ซึ่งเคยเป็นเทศบาลเมืองอิสระจนกระทั่ง ค.ศ. 2004 ที่มีการควบรวมเทศบาลต่าง ๆ เพื่อจัดตั้งนครกูโจ) เป็นที่รู้จักอย่างมากในการจัดงานเทศกาลอย่างยิ่งใหญ่ที่จัดขึ้นในช่วงฤดูร้อนมีชื่อว่า "กูโจโอโดริ"

## ภูมิศาสตร์
กูโจตั้งอยู่ทางตอนกลางทางด้านตะวันตกของจังหวัดกิฟุ ต้นน้ำของแม่น้ำนางาระตั้งอยู่ในกูโจ

### ทางน้ ำ
ทางน้ำในกูโจยังคงไหลในลักษณะนี้มาตั้งแต่ศตวรรษที่ 17 คลองและบ่อน้ำพุยังคงถูกใช้ในการล้างข้าว ผัก รวมถึงใช้ซักผ้า 

กูโจฮาจิมังตั้งอยู่ในหุบเขาที่เป็นที่บรรจบของสามแม่น้ำใหญ่ คือ แม่น้ำโยชิดะ แม่น้ำนางาระ และแม่น้ำโคดาระ เนื่องจากน้ำจากแม่น้ำทั้งสามสายถูกใช้ในการอุปโภคบริโภค รสชาติของบรรดาอาหารท้องถิ่นทัั้ง อายุ โซบะ และสาเก จึงขึ้นอยู่กับแม่น้ำด้วย ครัวเรือนบางครัวเรือนยังมีการใช้งานทางน้ำเล็ก ๆ สำหรับซักผ้าและล้างจานอยู่ อย่างไรก็ตาม พวกเขาต้องปฏิบัติตามกฎที่เคร่งครัด ซึ่งทำให้ครัวเรือนอื่น ๆ ยังคงสามารถเข้าถึงแหล่งน้ำที่สะอาดได้อยู่

### ภูมิอากาศ
กูโจมีลักษณะภูมิอากาศคือ มีฤดูร้อนที่ร้อนชื้น และฤดูหนาวที่มีอากาศอบอุ่นถึงหนาวเย็น (การแบ่งเขตภูมิอากาศแบบเคิพเพิน *Cfa*) อุณหภูมิเฉลี่ยอยู่ที่  โดยเฉลี่ยแล้ว อุณหภูมิจะสูงที่สุดในเดือนสิงหาคมที่ประมาณ  และต่ำสุดในเดือนมกราคมที่ประมาณ  ปริมาณน้ำฝนเฉลี่ยต่อปีอยู่ที่  โดยเดือนกรกฎาคมเป็นเดือนที่ฝนตกหนักที่สุด

### เทศบาลใกล้เคียง
*จังหวัดกิฟุ
**นครทากายามะ
**นครเซกิ
**นครมิโนะ
**นครเกโระ
*จังหวัดฟูกูอิ
**นครโอโนะ

## ประชากร
อ้างอิงจากข้อมูลการสำรวจจำนวนประชากรของญีปุ่น ประชากรของนครกูโจลดลงอย่างต่อเนื่องในช่วง 50 ปีที่ผ่านมา

## ประวัติ
ในช่วงการปฏิรูปที่ดินหลังการฟื้นฟูเมจิ พื้นที่แห่งนี้ถูกจัดให้อยู่ภายใต้การปกครองของอำเภอกูโจ จังหวัดกิฟุ เมืองฮาจิมังจัดตั้งขึ้นเมื่อวันที่ 1 กรกฎาคม ค.ศ. 1889 โดยเป็นการจัดตั้งในระบบเทศบาล ต่อมาได้ควบรวมเมืองและหมู่บ้านต่าง ๆ ในอำเภอกูโจ ซึ่งได้แก่ เมืองฮาจิมัง เมืองชิโรโตริ เมืองยามาโตะ หมู่บ้านเมโฮ หมู่บ้านมินามิ หมู่บ้านทากาซุ และหมู่บ้านวาระ เพื่อจัดตั้งเป็นนครกูโจเมื่อวันที่ 1 มีนาคม ค.ศ. 2004

## การเมืองการปกครอง
กูโจปกครองในรูปแบบนายกเทศมนตรี–สภา มีนายกเทศมนตรีมาจากการเลือกตั้งโดยตรง และสภานครซึ่งเป็นสภาเดี่ยว มีสมาชิกสภาจำนวน 18 คน

## อ้างอิง

## แหล่งข้อมูลอื่น

* 
*  

หมวดหมู่:นครในจังหวัดกิฟุ
กระทรวงเกษตร (ประเทศรัสเซีย)

**กระทรวงเกษตรแห่งสหพันธรัฐรัสเซีย** () เป็นกระทรวงของรัฐบาลรัสเซีย รับผิดชอบการผลิตการเกษตร, การอนุรักษ์ดิน, การพัฒนาชนบท การควบคุมตลาดเกษตร และการรักษาเสถียรภาพทางการเงินของภาคเกษตร

กระทรวงเกษตรแบ่งออกเป็นหน่วยงานต่าง ๆ ได้แก่ สำนักงานประมงแห่งชาติ และ บริการของรัฐบาลกลางสำหรับการกำกับดูแลสุขอนามัยพืชและสัตว์ ก่อตั้งขึ้นจากสาขาของกระทรวงเกษตรและอาหาร สหพันธ์สาธารณรัฐสังคมนิยมโซเวียตรัสเซีย ในปี ค.ศ. 1990 และมีสำนักงานใหญ่อยู่ที่อาคารนาร์คอมเซม ใน เขตปกครองครัสโนเซล มอสโก

ดมิทรี ปาทรุเชฟ เป็นรัฐมนตรีว่าการกระทรวงเกษตรตั้งแต่วันที่ 18 พฤษภาคม ค.ศ. 2018

## อ้างอิง

## แหล่งข้อมูลอื่น
* เว็บไซต์หลัก 

หมวดหมู่:สิ่งก่อสร้างในมอสโก
หมวดหมู่:รัฐบาลรัสเซีย
รัสเซีย
ศาลเจ้าฮกไกโด

**ศาลเจ้าฮกไกโด** () หรือในชื่อ **ศาลเจ้าซัปโปโระ** () จนถึง ค.ศ. 1964 เป็นศาลเจ้าที่ตั้งอยู่ที่นครซัปโปโระ จังหวัดฮกไกโด ประเทศญี่ปุ่น ตั้งอยู่ในสวนสาธารณะมารูยามะ เขตชูโอ นครซัปโปโระ จังหวัดฮกไกโด ศาลเจ้าฮกไกโดเป็นที่ประดิษฐานเทพเจ้าสี่องค์ รวมถึงดวงวิญญาณของจักรพรรดิเมจิ วิญญาณของนักสำรวจยุคแรก ๆ ที่เข้ามาสำรวจฮกไกโดก็ถูกประดิษฐานไว้ที่นี่เช่นกัน

## ประวัติ
เนื่องด้วยคำสั่งของจักรพรรดิเมจิในปี ค.ศ. 1869 พิธีประดิษฐานเทพเจ้าสามพระองค์: โอกุนิทามะ, โอกุนินุชิ และ สุกุนะฮิโคนะ ได้ถูกจัดขึ้นที่กรุงโตเกียว โดยเทพทั้งสามถูกประดิษฐานเพื่อให้เป็นเทพแห่งการบุกเบิกฮอกไกโด (開拓三神, Kaitaku Sanjin) และถูกย้ายไปซัปโปโระโดยเจ้าหน้าที่จากไคตากุชิ (รัฐบาลก่อนของจังหวัดฮอกไกโด) ในภายหลัง อาคารชั่วคราวของเทพเจ้าทั้งสามองค์ถูกสร้างขึ้นใน ค.ศ. 1870 ที่ซัปโปโระ อย่างไรก็ตาม สถานที่ที่อาคารถูกสร้างขึ้นนั้นไม่ใช่สถานที่ปัจจุบันที่ศาลเจ้าฮกไกโดตั้งอยู่ จนในปี ค.ศ. 1871 ศาลเจ้าถูกก่อสร้างในตำแหน่งปัจจุบันและถูกตั้งชื่อให้ว่า "ศาลเจ้าซัปโปโระ" (Sapporo Jinja) และในวันที่ 14 กันยายน ได้จัดพืธีสถาปนาขึ้น จนกระทั่งปี ค.ศ. 1946 *ศาลเจ้าซัปโปโระ* ถูกเปลี่ยนชื่อเป็น "ศาลเจ้าฮกไกโด" (Hokkaidō Jingū) และถูกยกระดับขึ้นเป็น คันเปไทชะ (官幣大社) นั่นหมายความว่ามันถูกจัดให้เป็นหนึ่งในอันดับหนึ่งในบรรดาศาลเจ้าที่รัฐบาลสนับสนุน ในปี ค.ศ. 1964 วิญญาณของจักรพรรดิเมจิถูกประดิษฐานไว้ ในปี ค.ศ. 1974 อาคารถูกไฟเผาทำลายแต่ก็ถูกบูรณะขึ้นใหม่ในปี 1978

## ภาพรวม
ศาลเจ้ามีพื้นที่รวมทั้งสิ้น 180,000 ตารางเมตร และอยู่ติดกับสวนสาธารณะมารูยามะ ในช่วงฤดูดอกซากูระบาน พื้นที่ในบริเวณนี้มักจะเต็มไปด้วยผู้คนที่เพลิดเพลินกับประเพณีฮานามิ คนหลายคนก็มาเยี่ยมเยือนศาลเจ้าในช่วงเทศกาลปีใหม่ของญี่ปุ่นเพื่อมาร่วมฮัตสึโมเดะ

ตั้งแต่วันที่ 14 ถึง 16 มิถุนายนของทุกปี งานเทศกาลหลักของศาลเจ้าฮกไกโด หรือเรียกว่า "เทศกาลซัปโปโระ" (Sapporo Matsuri) จะถูกจัดขึ้น และจะมีขบวนพาเหรดคนแบกมิโคชิเดินไปที่ศาลเจ้า นอกจากนี้ ทางศาลเจ้ายังจัดกิจกรรมลูกเสือให้อีกด้วย

## อ้างอิง

* Ponsonby-Fane, Richard Arthur Brabazon. (1962).  ''Studies in Shinto and Shrines.''  Kyoto: Ponsonby Memorial Society. OCLC 399449
* _______________. (1963).  ''The Viciissitudes of Shinto.''  Kyoto: Ponsonby Memorial Society.  OCLC 186605327

## ข้อมูลเพิ่มเติม
*Hokkaido Jingu (Hokkaido Shrine) Web Site 
*Hokkaido Jingu 

หมวดหมู่:สิ่งก่อสร้างตั้งแต่ พ.ศ. 2414
หมวดหมู่:สิ่งก่อสร้างในซัปโปโระ
หมวดหมู่:ศาลเจ้าชินโตในประเทศญี่ปุ่น
เลเวลอัปโปรเจกต์!

***เลเวลอัปโปรเจกต์!*** () เป็นรายการวาไรตีของเกิร์ลกรุปเกาหลีใต้เรดเวลเวต ปัจจุบันมี 5 ซีซัน

## เรื่องย่อ
โดยสมาชิกจะได้ท่องเที่ยวไปเยี่ยมชมสถานที่ต่าง ๆ ของโลกระหว่างโปรโมต ซีซั่นแรกจัดขึ้นที่ พัทยาประเทศไทย ซีซั่นที่ 2 ใน ยอซู และซีซั่นที่ 3 ใน สโลวีเนีย ซีซั่นที่ 4 ใช้ชื่อว่า *Level Up Thrilling Project* จัดขึ้นที่ โซล ต่อมาซีซั่นที่ 5 จัดที่ เชจู

## แสดงนำ
* ซีซั่นที่1 ไอรีน, ซึลกี, เวนดี และ เยรี
* ซีซั่นที่ 2: ไอรีน, ซึลกี, เวนดี, จอย และ เยรี
* ซีซั่นที่ 3: ไอรีน, ซึลกี, เวนดี, จอย และ เยรี
* ซีซั่นที่ 4: ไอรีน และ ซึลกี, โดยมีจอยเป็นแขกรับเชิญพิเศษ
* ซีซั่นที่ 5: ไอรีน, ซึลกี, เวนดี, จอย และ เยรี

## ภาพรวมของรายการ


## การออกอากาศ
### เกาหลีใต้
* Oksusu (ซีซั่น 1-3)
* เคบีเอส จอย (ซีซั่น 1)
* XtvN (ซีซั่น 2)
* เจทีบีซี4 (ซีซั่น 3)
* Wavve (ซีซั่น 4-5)
* SM C&C Youtube (ซีซั่น 4)

### ประเทศไทย
* ทรูไอดี

## หมายเหตุ

## อ้างอิง

หมวดหมู่:รายการโทรทัศน์เกาหลีใต้
หมวดหมู่:เรดเวลเวต
ไลเออร์ ไลเออร์

เป็นซีรีส์ไลต์โนเวลญี่ปุ่น แนวรักตลก ที่เขียนเนื้อเรื่องโดย ฮารุกิ คุโอ และวาดภาพโดย konomi เมเดียแฟกทอรีมีการเผยแพร่ซีรีส์นี้ตั้งแต่เดือนเมษายน พ.ศ. 2562 ภายใต้สำนักพิมพ์ เอ็มเอฟ บุงโกะ เจ มังงะได้รับการดัดแปลงที่วาดภาพโดย Funa Yukina ได้รับการตีพิมพ์ในนิตยสาร *[[Monthly Comic Alive]]* ของเมเดียแฟกทอรี ตั้งแต่เดือนสิงหาคม พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอ กีกทอยส์ ออกอากาศตั้งแต่เดือนกรกฎาคมถึงกันยายน พ.ศ. 2566

## ตัวละคร
;
:

;
:

;
:

;
:

;
:

;
:

;
:

;
:

;
:

;
:

;
:

;
:

;
:
## สื่อ
### ไลต์โนเวล
ไลต์โนเวล*ไลเออร์ ไลเออร์* เขียนโดย ฮารุกิ คุโอ และวาดภาพโดย konomi เมเดียแฟกทอรีเผยแพร่ซีรีส์นี้ภายใต้สำนักพิมพ์ เอ็มเอฟ บุงโกะ เจ ส่วนลิขสิทธิ์ในประเทศไทยนั้นเป็นของสำนักพิมพ์ฟีนิกซ์

## อ้างอิง

## แหล่งข้อมูลอื่น
*  
*  
* อนิเมะ ''ไลเออร์ ไลเออร์'' ที่อนิ-วัน ไทยแลนด์
* อนิเมะ ''ไลเออร์ ไลเออร์'' ที่อนิ-วัน เอเชีย
* อนิเมะ ''ไลเออร์ ไลเออร์'' ที่ปีลีปีลี
* 

หมวดหมู่:ไลต์โนเวล
หมวดหมู่:มังงะชุด
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะที่ตีพิมพ์ในปี พ.ศ. 2562
หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:กีกทอยส์
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ฟีนิกซ์ (สำนักพิมพ์)
หมวดหมู่:เมเดียลิงก์

หมวดหมู่:รายการโทรทัศน์ของโตเกียวเอ็มเอ็กซ์
ฟานฮั่นเหอฉือจ่างจงจู

[thumb|220px|หน้าของ ''ฟานฮั่นเหอฉือจ่างจงจู'' ซึ่งค้นพบในถ้ำทางทิศเหนือของ[ถ้ำมั่วเกา]]
***ฟานฮั่นเหอฉือจ่างจงจู*** (ตังกุต: ; ; ) เป็นอภิธานศัพท์สองภาษาของภาษาจีนและภาษาตังกุต หนังสือฉบับสมบูรณ์เพียงเล่มเดียวที่พิมพ์ด้วยแม่พิมพ์ไม้ในสมัยคริสต์ศตวรรษที่ 12 ถูกค้นพบในเมืองร้างฮาราฮอตอ (; ตังกุต: ;  ) ของอาณาจักรเซี่ยตะวันตก นอกจากนี้หน้าหนึ่งจากสำเนาอีกฉบับของ *ฟานฮั่นเหอฉือจ่างจงจู* ฉบับพิมพ์รุ่นเดียวกันถูกพบที่กลุ่มถ้ำทางทิศเหนือของถ้ำมั่วเกาในปี พ.ศ. 2532 หนังสือเล่มนี้ถ่ายเสียงของคำในภาษาจีนเป็นอักษรตังกุต และการออกเสียงอักษรตังกุตเป็นอักษรจีน และเป็นแหล่งข้อมูลที่สำคัญมากสำหรับสัทวิทยาเชิงประวัติของภาษาตังกุต และเป็นแหล่งข้อมูลหลักก่อนที่จะมีการเผยแพร่พจนานุกรมภาษาเดียวของภาษาตังกุต

## การค้นพบ
ในปี พ.ศ. 2452 นักสำรวจชาวรัสเซีย ปอตร์ คอซลอฟ () ได้ขุดค้นพบข้อความและสิ่งประดิษฐ์จำนวนหนึ่งในพื้นที่กองธงเอเจน (; ) ในเขตปกครองตนเองมองโกเลียในของประเทศจีน ซึ่งรวมทั้งหนังสือ *ฟานฮั่นเหอฉือจ่างจงจู* และได้ส่งกลับไปยังนครเซนต์ปีเตอส์เบิร์ก ประเทศรัสเซีย ที่นั่นอะเลคเซย์ อีวาโนวิช อีวานอฟ () ศาสตราจารย์แห่งมหาวิทยาลัยเซนต์ปีเตอส์เบิร์ก ผู้ซึ่งตระหนักถึงคุณค่าและเพิ่มชิ้นงานเหล่านั้นเป็นสิ่งสะสมของเขา ปัจจุบันตกเป็นสิ่งสะสมของสถาบันต้นฉบับตัวเขียนแห่งบูรพาทิศของสถาบันวิทยาศาสตร์แห่งรัสเซียในเซนต์ปีเตอส์เบิร์ก

ในปี พ.ศ. 2455 นักวิชาการชาวจีนหลัว เจิ้นอวี้ () และอี เฟิ่งเก๋อ () เข้าพบอีวานอฟ เมื่อได้ศึกษาเกี่ยวกับชิ้นงานที่อีวานอฟครอบครอง และได้รับสิทธิ์เข้าถึงส่วนของหนังสือจำนวนเก้าหน้าซึ่งพวกเขาได้ถ่ายสำเนาไว้เพื่อการศึกษา ในปี พ.ศ. 2465 หลัว เจิ้นอวี้ได้พบกับอีวานอฟอีกครั้งในนครเทียนจิน ในตอนนั้นเองที่เขาสามารถเข้าถึงข้อความฉบับเต็มได้ทั้งหมด และได้สั่งให้หลัว ฝูเฉิง () บุตรชายของเขาทำสำเนาฉบับเต็มทั้งหมด

ลุค กวานเตน () นักวิชาการชาวเบลเยียมเดินทางเยือนสหภาพโซเวียตในช่วงปลายคริสต์ทศวรรษ 1970 และสามารถถ่ายภาพของหน้าหนังสือ *ฟานฮั่นเหอฉือจ่างจงจู* ได้ทั้งเล่ม ต่อมาในปี พ.ศ. 2525 หนังสือเล่มนี้ก็เป็นที่รู้จักแพร่หลายขึ้นเมื่อสำเนาภาพถ่ายได้รับการตีพิมพ์ในสหรัฐ

## เนื้อหาและรูปแบบ
หนังสือต้นฉบับประกอบด้วย 37 หน้าซึ่งเป็นภาพพิมพ์แกะไม้เข้าเล่มด้วยการทบกลับไปกลับมา คำนำมีเนื้อหาเหมือนกันทั้งภาษาจีนและภาษาตังกุต จากประโยคที่ว่า "ถ้าคุณไม่เรียนภาษาตังกุต, คุณจะร่วมกับหมู่ชนชาวตังกุตได้อย่างไร; ถ้าคุณไม่เข้าใจภาษาจีน, จะรวมเป็นส่วนหนึ่งกับชาวฮั่นได้อย่างไร" () หนังสือเล่มนี้มีวัตถุประสงค์เพื่ออำนวยความสะดวกให้ชาวตังกุตและชาวจีนได้เรียนรู้ภาษาของกันและกัน

หนังสือประกอบด้วยคำศัพท์ 414 คำ แบ่งตามพลังทั้งสาม () ออกเป็นเก้าหมวดได้แก่ เทห์ฟากฟ้า ภาพท้องฟ้า การเปลี่ยนแปลงของท้องฟ้า วัตถุภาคพื้นดิน ภาพแผ่นดิน การใช้ภูมิประเทศ ร่างกายมนุษย์ ขั้นตอนของมนุษย์ เรื่องราวของมนุษย์ โดยมีหมวดหมู่ที่เนื้อหาครอบคลุมมากที่สุดคือ เรื่องราวของมนุษย์ซึ่งคิดเป็นครึ่งหนึ่งของเนื้อหาทั้งหมด

แต่ละรายการประกอบด้วยสี่องค์ประกอบเรียง จากขวาไปซ้าย สัทอักษรภาษาจีนแทนเสียงภาษาตังกุต อักษรตังกุต อักษรจีน และสัทอักษรภาษาตังกุตแทนเสียงภาษาจีน หนังสือเล่มนี้มีความสำคัญในการทำความเข้าใจและตีความภาษาตังกุตที่เป็นภาษาสูญแล้ว

## อ้างอิง

## แหล่งข้อมูลอื่น

* 中国大百科全书·番汉合时掌中珠. *[[สารานุกรมประเทศจีน]]*.

หมวดหมู่:ต้นฉบับภาษาตังกุต
หมวดหมู่:พจนานุกรมภาษาจีน
หมวดหมู่:ราชวงศ์เซี่ยตะวันตก
ศาลเจ้าโมริโอกะฮาจิมัง

**ศาลเจ้าโมริโอกะฮาจิมัง** () เป็นศาลเจ้าชินโตในนครโมริโอกะทางตอนเหนือของประเทศญี่ปุ่น ศาลเจ้านี้เป็นที่รู้จักกันในเรื่องของงานเทศกาลประจำปี โดยจะจัดขึ้นในวันเสาร์ที่สองของเดือนมิถุนายน ซึ่งขึ้นชื่อในเรื่อง *[[ชากุ ชากุ อุมักโกะ]]* การเดินขบวนพาเรดม้าซึ่งได้รับการยอมรับให้เป็นทรัพย์สินทางวัฒนธรรมพื้นบ้านที่จับต้องไม่ได้ในปี 1978 ต่อมาในปี 1996 เสียงกระดิ่งของ *ชากุ ชากุ อุมักโกะ* ได้รับการคัดเลือกโดยกระทรวงสิ่งแวดล้อมให้เป็นหนึ่งใน 100 ทัศนียภาพเสียงแห่งญี่ปุ่น ศาลเจ้านี้ยังเป็นที่โด่งดังจากการจัดแสดงการยิงธนูบนหลังม้า ยาบุซาเมะ ในวันที่ 15 กันยายน ของทุก ๆ ปี

## ประวัติ
ศาลเจ้าโมริโอกะฮาจิมังถูกสร้างขึ้นในปี 1062 ช่วงปลายของยุคเฮอัง เมื่อ มินาโมโตะ โนะ โยริโยชิ ได้นำการบุนเรของศาลเจ้าแห่งตระกูลมินาโมโตะที่มีนามว่า ศาลเจ้าอิวาชิมิซุฮาจิมัง ตั้งอยู่ ณ นครเกียวโต โดยนำไปเพื่ออธิษฐานให้มีชัยในการสู้รบกับตระกูลอาเบะระหว่างสงครามเก้าปีเดิม โดยศาลเจ้าโมริโอกะฮาจิมังนี้ แต่เดิมถูกเรียกว่า ศาลเจ้าฮาโตโมริฮาจิมัง (鳩森八幡宮) ต่อมาในปี 1593 ก็ได้ถูกสร้างขึ้นใหม่โดยตระกูลนันบุเพื่อให้เป็นศาลเจ้าอารักษ์ปราสาทโมริโอกะ ภายใต้ระบบการจัดอันดับศาลเจ้าของศาสนาชินโตตั้งแต่ปี 1871 ถึง 1946 ศาลเจ้าโมริโอกะฮาจิมังถูกกำหนดให้เป็น "ศาลเจ้าประจำจังหวัด" อย่างเป็นทางการ โครงสร้างของยุคเอโดะถูกไฟเผาลงตั้งแต่ปี 1884 โดยโครงสร้างปัจจุบันนั้นถูกสร้างขึ้นในปี 2006

## ความเชื่อทางลัทธิชินโต
ศาลเจ้านี้อุทิศให้กับการเคารพนับถือ ฮาจิมัง หนึ่งในเทพเจ้าของชินโต โดยฮาจิมังได้รับการยอมรับว่าเป็นการผสมเรื่องราวกึ่งตำนานระหว่างจักรพรรดิโอจิง และพระราชมารดาของพระองค์ จักรพรรดินีจิงงู

## อ้างอิง

## ข้อมูลเพิ่มเติม

*  

หมวดหมู่:ศาลเจ้าชินโตในประเทศญี่ปุ่น
หมวดหมู่:สิ่งก่อสร้างในจังหวัดอิวาเตะ
ซัฆกัดซอร์

**ซัฆกัดซอร์** () เป็นเมืองสปาและชุมชนเทศบาลนคร รวมถึงเป็นหนึ่งในเมืองตากอากาศยอดนิยมในประเทศอาร์มีเนีย ตั้งอยู่ทางเหนือของกรุงเยเรวาน ตามสำมะโนปี 2011 เมืองนี้มีประชากร 1,256 คน ลดลงจาก 3,350 คนในสำมะโนปี 1989 และการคาดการณ์ประชากรในปี 2016 เหลือประชากรราว 900 คน

รีสอร์ตสกีซัฆกัดซอร์ตั้งอยู่ไม่ไกลจากตัวเมือง ที่ความสูง 1,750 เมตรจากระดับน้ำทะเล และนับตั้งแต่ทศวรรษ 2010 รีสอร์ตก็ได้รับการปรับปรุงให้ทันสมัย โดยทดแทนสาธารณูปโภคเช่นสกีลิฟต์ของเก่าจากสมัยโซเวียต ปัจจุบันมีสกีลิฟต์อยู่รวมสี่จุด นอกจากนี้ ซัฆกัดซอร์ยังเป็นหนึ่งในสามเมืองของอาร์มีเนียที่มีการอนุญาตให้มีสถานให้บริการการพนันเปิดให้บริการ อีกสองที่คือแจร์มุกและแซวัน 

## อ้างอิง

หมวดหมู่:เมืองในประเทศอาร์มีเนีย
ชาอัสสัม

**ชาอัสสัม** () เป็นชาแดงที่มือชื่อเสียงจากรัฐอัสสัม ประเทศอินเดีย ผลิตจากต้นชาสายพันธุ์ *Camellia sinensis* var. *assamica* ซึ่งมีถิ่นกำเนิดในรัฐอัสสัม ชาอัสสัมส่วนใหญ่ปลูกในพื้นที่มีระดับความสูงจากระดับน้ำทะเลไม่มาก เป็นที่ทราบกันดีว่าชาอัสสัมมีรสชาติเข้ม และชามีสีสว่างสดใส นิยมใช้เป็นส่วนประกอบของชา เช่น ชาอิงลิชเบรกฟาสต์ เป็นต้น

รัฐอัสสัม เป็นพื้นที่มีการปลูกและผลิตชาที่ใหญ่ที่สุดในโลก เนื่องด้วยมีพื้นอันอุดมสมบูรณ์และมีภูมิอากาศร้อนชื้นเหมาะแก่การปลูกชา ส่งผลให้ชามีรสชาติเข้มข้น อันเป็นเอกลักษณ์ที่ทำให้ชาอัสสัมเป็นที่รู้จักจากทั่วทั้งโลก

## อ้างอิง

หมวดหมู่:ชาแดง
หมวดหมู่:ชาอินเดีย
ศาลเจ้าอูมิฮาจิมัง

**ศาลเจ้าอูมิฮาจิมัง** () เป็นศาลเจ้าชินโต ตั้งอยู่ที่เมืองอูมิ จังหวัดฟูกูโอกะ ประเทศญีปุ่น ศาลเจ้านี้สร้างอุทิศให้แก่ จักรพรรดิโอจิง จักรพรรดินีจิงงู เจ้าหญิงทามาโยริ สุมิโยชิซันจิน และอิซานางิ ในระบบการจัดอันดับศาลเจ้าชินโตสมัยใหม่จัดว่า ศาลเจ้านี้ในอดีตเป็น "ศาลเจ้าประจำจังหวัด" (県社, kensha)

## ประวัติ
ศาลเจ้านี้ถูกยกย่องว่าเป็นสถานที่ในตำนานที่จักรพรรดินีจิงงูได้ประสูติทารกผู้จะกลายเป็นจักรพรรดิโอจิงในอนาคต รวมถึงยังเป็นสถานที่ที่ถูกแวะเวียนโดยผู้ที่มาขอให้ลูกเกิดมาอย่างปลอดภัยและสามารถเลี้ยงดูบุตรได้อย่างราบรื่น

## สมบัติทางธรรมชาติ
มีต้นไม้จำพวกการบูรขนาดใหญ่กระจุกกันเป็นหย่อม ๆ โดยมีชื่อเรียกพื้นที่นั้นว่า ป่าคาดะ  (รวมถึงต้นการบูรเก่าแก่สองต้นที่ถือว่าเป็นสมบัติทางธรรมชาติมีชื่อว่า "ป่ายูฟูตะ" และ "ป่าคินูกาเกะ")

## ภาพ

File:Koyasu Stones in Yunokata Shrine and fence of Umi Hachiman Shrine.JPG|*โคยาซุ โนะ อิชิ* (子安の石 ตีความ: ก้อนหินขอพรให้ลูกเกิดมาอย่างปลอดภัยและสามารถเลี้ยงดูบุตรได้อย่างราบรื่น)
File:Camphor tree of natural monument Umi-Hachimangu shrine Fukuoka,JAPAN.jpg|*ป่ายูฟูตะ* หนึ่งในต้นการบูรที่เก่าแก่ที่สุดของศาลเจ้า ถูกตั้งให้เป็นสมบัติของชาติ


## อ้างอิง

## ข้อมูลเพิ่มเติม
*เว็บไซต์ทางการ 

หมวดหมู่:ศาลเจ้าชินโตในประเทศญี่ปุ่น